rejauldu/bengali-wikipedia huggingface dataset:
সিটাগ্লিপটিন () রক্তে গ্লুকোজের মাত্রা কমানোর একটি ওষুধ। এটি একটি ব্যতিক্রমী অ্যান্টি-ডায়াবেটিক ওষুধ।http://www.diabetes.co.uk/diabetes-medication/diabetes-and-januvia.html}} এটি আগে MK-0431 নামে পরিচিত ছিল। এটির প্রস্তুত এবং বাজারজাতকরণের একমাত্র অধিকারী Merck & Co. তারা এটি জানুভিয়া (Januvia) নামে বাজারে ছাড়ে। এটি ২০০৬ সালে FDA দ্বারা গৃহীত হয়।    ফার্মাকোলজি  দেখা যায় যে, গ্লুকোজ সরাসরি রক্তে নিলে যতটা না ইনসুলিন তৈরি হয়, মুখে খেলে তার থেকে তিন গুণ বেশি তৈরি হয়। এর জন্য দায়ী দুটি হরমোন। এদের সংক্ষেপে ইনক্রেটিন বলা হয়। টাইপ ২ ডায়াবেটিসে এই ইনক্রেটিনের পরিমাণ কমে যায়। এক্ষেত্রে ইনক্রেটিনকে ভেঙ্গে ফেলে ডাইপেপটিডিল পেপটাইডেজ ৪ (DPP-4)। সিটাগ্লিপটিন এই DPP-4 কে বাধা দেয়। এটি এর ইনহিবিটর। এটি এর জন্য অনন্য (Selective) ইনহিবিটর। সর্বোপরি, সিটাগ্লিপটিন ইনসুলিন তৈরি করতে অগ্ন্যাশয়কে সহায়তা করে।  তথ্যসূত্র ও পাদটীকা    বহিঃসংযোগ   Official website  Januvia Prescribing Information Merck & Co.  Sitagliptin Pharmacokinetics  – PubPK  Merck Announces FDA Acceptance of New Drug Application for JANUVIA - Merck press release.  The race to get DPP-4 inhibitors to market - Forbes.com  Merck's March Madness  - Forbes.com  U.S. National Library of Medicine: Drug Information Portal - Sitagliptin   বিষয়শ্রেণী:ঔষধ প্রস্তুতি ও ব্যবহার বিজ্ঞান বিষয়শ্রেণী:ঔষধ বিষয়শ্রেণী:কার্বক্সামাইড বিষয়শ্রেণী:ট্রাইফ্লুরোমিথাইল যৌগ
আগাভি টেকিলানা (বৈজ্ঞানিক নাম: Agave tequilana) (ইংরেজি: blue agave  বা Tequila agave) হচ্ছে Asparagaceae পরিবারের  Agave গণের একটি উদ্ভিদ।   আদি নিবাস  এ গাছ মেক্সিকোর একটি অর্থকরী ফসল। ষোড়শ শতাব্দির শুরুর দিকে মেক্সিকোরা এক প্রকার পানীয় প্রস্তুত করার জন্য এর চাষ শুরু করে।   বিবরণ  এ গাছের ভেতরে আনারসের মত ফল থাকে যাকে হাট বলে। হার্টগুলো মাঝখানে দুভাগ করে কেটে তারপর প্রেশারকুকারে জ্বাল করা হয় একটানা ১২ থেকে ১৪ ঘণ্টা। এর পরে যে অ্যালকোহল বের হয় তা বাজারজাত করা হয়। এর পুষ্পদণ্ড প্রায় ১৫ ফুটের মতো লম্বা হয়। গাছের পাতা সাতআট ফুট পর্যন্ত লম্বা হয়। এদের কাণ্ড তৈরি হতে প্রায় ৫ বছর লেগে যায়। পুষ্পদণ্ড ১৫-২০ ফুট পর্যন্ত উঁচু হয়। হলুদাভ ফুল ফোটে। পরিবেশের উপর নির্ভর করে এ গাছ ১০ থেকে ৩০ বছর পর্যন্ত ফুল ফুটতে পারে। আগাভি এক ধরনের মনোকারপিক গাছ (Monocarpic plant) অর্থাৎ জীবনে যা একবারমাত্র ফুল-ফল-বীজ দিয়েই মারা যায়।   তথ্যসূত্র   বিষয়শ্রেণী:মেক্সিকোর উদ্ভিদ
সাগ্রাডা ফামিলিয়া (পর্তুগীজ:Sagrada Família), হচ্ছে বার্সেলোনার (কাতালোনিয়া) বড় রোমান ক্যাথেলিক চার্চ। অ্যান্টনি গাউদি (১৮৫২-১৯২৬) এর ডিজাইন করেন। যদিও অসম্পূর্ণ তবুও এই চার্চটিকে ইউনেস্কো বিশ্ব ঐতিহ্যবাহী স্থানের মর্যাদা দেয়, এবং ২০১০ সালে নভেম্বর মাসে পোপ বেনেডিক্ট XVI একে ছোট basilica হিসেবে স্বীকৃতি দেন।    ইতিহাস  ১৮৭২ সালে ভ্যাটিকান দেখে অনুপ্রাণিত হয়ে, জোসেফ মারিয়া বোকবেলা একটা চার্চ তৈরির সিদ্বান্ত নেন। নিজের সম্পদ এবং দানের উপর ভিত্তি করে ১৮৮২ সালে শুরু হয় এর নির্মাণ কাজ। ১৮৮৩ সালে গৌডি এই প্রজেক্টে কাজ করা শুরু করেন এবং যখন মূল স্থপতি ভিলার প্রজেক্ট থেকে অবসর নেন তখন পুরো দায়িত্ব গৌডি নিয়ে পুরো ডিজাইন আমূল বদলে ফেলেন।  গৌডি ১৯২৬ সালে যখন মারা যান তখন পুরো প্রজেক্টের ২৫ ভাগের কম শেষ হয়েছিল। প্রজেক্ট যেহেতু ব্যক্তিগত দানের উপর চলতো তাই এর নির্মাণকাজও চলে খুব ধীরে সুস্থে। আবার এর মাঝে শুরু হয় স্পেনে গৃহযুদ্ধ, ফলে নতুন করে ১৯৪০ সালে নির্মাণ কাজ শুরু হয়। গৃহযুদ্ধের সময়ে গৌডির মডেল এবং ডিজাইনের অনেকটুকু ধ্বংস হয়ে যা্য়। বর্তমানের এর নির্মাণ কাজ চলছে খন্ডিত পুনর্গঠিত ডিজাইনের উপর তার সাথে যুক্ত হয়েছে আধুনিক ধারণা।  সাগ্রাডা ফামিলিয়া সম্পর্কে সমালোচক রেইনার বলেন, পুরো শিল্পকলার ইতিহাসে এরকম কোনো চার্চ বিল্ডিং পাওয়া সম্ভবত অসম্ভব। অন্যদিকে Paul Goldberger বলেন 'মধ্য যুগের পরে গথিক স্থাপত্যের সবচেয়ে অভাবনীয় প্রদর্শন।   গ্যালারি   বিষয়শ্রেণী:স্পেনের স্থাপত্য‎ বিষয়শ্রেণী:রোমান ক্যাথলিক চার্চ
হারমান আলাদিন ৩য় বার্নেট (২২ জানুয়ারী, ১৯২৬ - ২৭ মে, ১৯৭৩) একজন মার্কিন ফাইটার পাইলট, শল্যচিকিৎসক এবং অ্যানেস্থেসিওলজিস্ট ছিলেন। তিনি ১৯৫৩ সালে ইউনিভার্সিটি অফ টেক্সাস মেডিকেল স্কুল থেকে প্রথম কৃষ্ণাঙ্গ স্নাতক হন।   প্রাথমিক জীবন এবং শিক্ষা  হারম্যান বার্নেট টেক্সাসের অস্টিনে ২২শে জানুয়ারী, ১৯২৬ সালে জন্মগ্রহণ করেন। তিনি সান আন্তোনিওর গ্রান্ট এলিমেন্টারি স্কুল, কিলিং জুনিয়র হাই এবং অস্টিনের অ্যান্ডারসন হাই স্কুলে পড়াশোনা করেছেন। তিনি ১৯৪৩ সালে অস্টিনের ফিলিস হুইটলি হাই স্কুল থেকে পাশ করেন।   তালিকাভুক্ত পরিষেবা  ১৯৪৪ সালে হারম্যান বার্নেট ফোর্ট স্যাম হিউস্টনে সেনাবাহিনীতে তালিকাভুক্ত হন। তার উচ্চ পরীক্ষায় স্কোরের কারণে তাকে তুস্কেগি ইনস্টিটিউটে প্রশিক্ষণের জন্য গ্রহণ করা হয়েছিল, যা শুধুমাত্র কৃষ্ণাঙ্গ পাইলটদের জন্য বিশ্বের একমাত্র প্রশিক্ষণ কর্মসূচি।   একজন তুস্কেগি এয়ারম্যান হিসাবে, বার্নেট ৩৩২তম ফাইটার গ্রুপে উড়েছিলেন। পাইলট হিসাবে বার্নেটের কর্মজীবন যুদ্ধের সাথে সাথেই শেষ হয়েছিল, যুদ্ধের আগে তিনি ১৯৪৬ সালে ছাড়া পেয়েছিলেন।   তথ্যসূত্র   বিষয়শ্রেণী:১৯২৬-এ জন্ম বিষয়শ্রেণী:১৯৭৩-এ মৃত্যু বিষয়শ্রেণী:মার্কিন শল্যচিকিৎসক বিষয়শ্রেণী:২০শ শতাব্দীর শল্যচিকিৎসক বিষয়শ্রেণী:২০শ শতাব্দীর মার্কিন রাজনীতিবিদ বিষয়শ্রেণী:২০শ শতাব্দীর মার্কিন চিকিৎসক বিষয়শ্রেণী:কানসাসে দুর্ঘটনাজনিত মৃত্যু বিষয়শ্রেণী:ইউনিভার্সিটি অফ টেক্সাস মেডিকেল শাখার প্রাক্তন শিক্ষার্থী বিষয়শ্রেণী:টেক্সাসের বৈমানিক বিষয়শ্রেণী:টেক্সাসের চিকিৎসক বিষয়শ্রেণী:২০শ শতাব্দীর আফ্রিকান-মার্কিন চিকিৎসক
ঠাকুরগাঁও-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঠাকুরগাঁও জেলায় অবস্থিত জাতীয় সংসদের ৩নং আসন।  সীমানা ঠাকুরগাঁও-১ আসনটি ঠাকুরগাঁও জেলার ঠাকুরগাঁও সদর উপজেলা নিয়ে গঠিত।   নির্বাচিত সাংসদ  নির্বাচনসাংসদরাজনৈতিক দল১৯৮৬খাদেমুল ইসলামজাতীয় পার্টি১৯৮৮রেজওয়ানুল হক ইদু চৌধুরীজাতীয় পার্টি ১৯৯১ খাদেমুল ইসলামবাংলাদেশ আওয়ামী লীগ ফেব্রুয়ারি ১৯৯৬মির্জা ফখরুল ইসলাম আলমগীর  বাংলাদেশ জাতীয়তাবাদী দল  জুন ১৯৯৬ খাদেমুল ইসলাম বাংলাদেশ আওয়ামী লীগ১৯৯৭ উপ-নির্বাচনরমেশ চন্দ্র সেন ২০০১ মির্জা ফখরুল ইসলাম আলমগীর বাংলাদেশ জাতীয়তাবাদী দল ২০০৮ রমেশ চন্দ্র সেন বাংলাদেশ আওয়ামী লীগ ২০১৪ ২০১৮২০২৪  নির্বাচনী ফলাফল ২০২৪             ২০১৮             ২০১৪                 ২০০৮                 ২০০১                  জুন ১৯৯৬                ১৯৯১  সাধারণ নির্বাচন, ১৯৯১: ঠাকুরগাঁও-১দলপ্রার্থীভোট%আওয়ামী লীগমোহাম্মদ খাদেমুল ইসলাম৫৭,৫৩৫%বিএনপিমির্জা ফখরুল ইসলাম আলমগীর৩৬,৪০৬%জামায়াতে ইসলামী বাংলাদেশে মোঃ রফিকুল ইসলাম২৬,৮০০সর্বমোট ভোট১,৪৪,৮৫০১০০ভোটার উপস্থিতি%আওয়ামী লীগ অর্জন করে  টীকা  বহিঃসংযোগ  প্রথম আলোতে ঠাকুরগাঁও-১  বিষয়শ্রেণী:ঠাকুরগাঁও জেলার জাতীয় সংসদীয় আসন বিষয়শ্রেণী:১৯৮৪-এ বাংলাদেশে প্রতিষ্ঠিত
হারিশ () হল যখন মলদ্বারের দেয়ালগুলো এমন পার্যায়ে স্থানভ্রষ্ট হয় যে, তারা মলদ্বারের বাইরে বেরিয়ে আসে এবং শরীরের বাইরে দৃশ্যমান হয়।  যাইহোক, বেশিরভাগ গবেষক সম্মত হন যে মলদ্বারের প্রসারিত অংশটি বাহ্যিকভাবে দৃশ্যমান কিনা এবং মলদ্বারের প্রাচীরের সম্পূর্ণ বা শুধুমাত্র আংশিক পুরুত্ব কমেছে কিনা তার উপর নির্ভর করে ৩-৫ রকমের হারিশ রয়েছে।   এর ফলে অস্বস্তির সৃষ্টি হয়, শ্লেষ্মা ক্ষরণ করে এবং রক্তপাত ঘটায়। বড় ধরনের হারিস থেকে মলও চুঁইয়ে পরতে পারে। কোষ্ঠকাঠিন্যের রোগীর মলত্যাগের সময় বারংবার কোঁত মারার ফলে, কিংবা শিশুর আমাশয় এর ফলে এবং বার্ধক্যজনিত পায়ুর রন্ধ্র নিয়ন্ত্রক পেশির (স্ফিংক্টার পেশি) দুর্বলতার ফলে সাধারণত হারিশ হয়। কোষ্ঠকাঠিন্যের চিকিৎসা করতে হয় সবজি আঁশসমৃদ্ধ খাদ্য বেশি খেতে হয়, তাতে লাভ না হলে অস্ত্রোপচার করতে হয়।   তথ্যসূত্র   বিষয়শ্রেণী:কোলোরেক্টাল সার্জারি বিষয়শ্রেণী:মলনালী বিষয়শ্রেণী:পায়ুসঙ্গমের মাধ্যমে সম্ভাব্য শারীরিক ক্ষতি
thumb|400px|right|"ম্যাকারনি অ্যান্ড চিজ" নামক মোড়কজাত খাদ্যের জন্য ইংরেজি ভাষায় লিখিত একটি নমুনা পুষ্টি তথ্যছক (মার্কিন খাদ্য ও ঔষধ প্রশাসনের নির্দেশনাসহ) পুষ্টি তথ্যছক ( বা  Nutrition information panel) বিশ্বের বহু দেশে বেশির ভাগ মোড়কজাত খাদ্যদ্রব্যের মোড়কের উপরে মুদ্রিত বাধ্যতামূলক তথ্যের ছক যাতে ঐ খাদ্যে কী কী পুষ্টি উপাদান কী পরিমাণে আছে, তার একটি তালিকা ছকাকারে দেওয়া থাকে। বিশেষ করে খাদ্যশক্তি (ক্যালরি বা কিলোজুল এককে), স্নেহ পদার্থ, শর্করা, আমিষ ইত্যাদির পরিমাণ, দৈনিক চাহিদার শতকরা কতভাগ, ইত্যাদি সংক্রান্ত তথ্য থাকে। উন্নত বিশ্বের দেশগুলিতে সাধারণত বেশির ভাগ প্রক্রিয়াজাত খাদ্য যেমন রুটি, সিরিয়াল (খাদ্যশস্য থেকে প্রক্রিয়াজাত খাবার), টিনজাত ও হিমায়িত খাদ্য, জলখাবার, মিষ্টান্ন, পানীয়, ইত্যাদির মোড়কের গায়ে পুষ্টি তথ্যছক লাগানো বাধ্যতামূলক। এর বিপরীতে কাঁচা খাবার যেমন ফলমূল, শাক-সবজি ও মাছের সাথে এগুলি লাগানো বাধ্যতামূলক নয়।  পুষ্টি তথ্যছকগুলি পাঠ করে ক্রেতারা কী ধরনের খাদ্য ক্রয় করবেন ও খাবেন, সে ব্যাপারে স্বাস্থ্যকর সিদ্ধান্ত নিতে পারেন। বিশেষ করে মেদবহুল বা অতিস্থূল ব্যক্তিরা এ থেকে লাভবান হতে পারেন।  মার্কিন যুক্তরাষ্ট্রে প্রচলিত আদর্শ পুষ্টি তথ্যছকগুলি চারটি অংশ নিয়ে গঠিত। সবচেয়ে উপরের অংশে সাধারণত একজনকে পরিবেশন করার মতো পরিমাণ কত এবং প্রতিটি মোড়কে বা পাত্রে এই পরিমাণ দিয়ে কয়জনকে পরিবেশন করার মতো খাদ্য আছে, সেই পরিবেশন সংখ্যা দেওয়া থাকে। এর ঠিক নিচে দ্বিতীয় অংশটিতে প্রতিটি পরিবেশনে কত ক্যালরি খাদ্যশক্তি বিদ্যমান, তার হিসাব দেওয়া থাকে। এর নিচে তৃতীয় অংশটিতে একটি পরিবেশনে খাদ্যে উপস্থিত পুষ্টি উপাদানগুলির নাম ও ভরের একটি তালিকা দেওয়া থাকে; সাধারণত স্নেহ পদার্থ (সেগুলিকে সম্পৃক্ত স্নেহ পদার্থ এবং অসম্পৃক্ত আন্তঃস্নেহ পদার্থ বা ট্রান্সফ্যাট-এ বিভক্ত করা হতে পারে), কোলেস্টেরল, সোডিয়াম, শর্করা (আঁশ, প্রাকৃতিক চিনি, অতিরিক্ত সংযোজিত চিনি, ইত্যাদি উপশ্রেণীতে বিভক্ত), আমিষ, খাদ্যপ্রাণ (ভিটামিন) ও কিছু খনিজ (লোহা, পটাশিয়াম, ক্যালসিয়াম, ইত্যাদি) এই তালিকায় অন্তর্ভুক্ত থাকে। ডানপার্শ্বের চতুর্থ অংশটিতে প্রতিটি খাদ্য উপাদানের দৈনন্দিন চাহিদার শতকরা কতভাগ বিদ্যমান, তার উল্লেখ থাকে।  তথ্যসূত্র  বিষয়শ্রেণী:খাদ্য আইন বিষয়শ্রেণী:পুষ্টি বিষয়শ্রেণী:মোড়ক
বোরনা সোসা (; জন্ম: ২১ জানুয়ারি ১৯৯৮) হলেন একজন ক্রোয়েশীয় পেশাদার ফুটবল খেলোয়াড়। তিনি বর্তমানে ওলন্দাজ ক্লাব আয়াক্স এবং ক্রোয়েশিয়া জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।  ২০১৪ সালে, সোসা ক্রোয়েশিয়া অনূর্ধ্ব-১৬ দলের হয়ে ক্রোয়েশিয়ার বয়সভিত্তিক পর্যায়ে অভিষেক করেছিলেন। প্রায় নয় বছর যাবত ক্রোয়েশিয়ার বয়সভিত্তিক দলের হয়ে খেলার পর, তিনি ২০২১ সালে ক্রোয়েশিয়ার হয়ে আন্তর্জাতিক পর্যায়ে অভিষেক করেছেন; ক্রোয়েশিয়ার জার্সি গায়ে তিনি এপর্যন্ত ১৯ ম্যাচে ১টি গোল করেছেন।  প্রারম্ভিক জীবন বোরনা সোসা ১৯৯৮ সালের ২১শে জানুয়ারি তারিখে ক্রোয়েশিয়ার জাগরেবে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল সোসা ক্রোয়েশিয়া অনূর্ধ্ব-১৫, ক্রোয়েশিয়া অনূর্ধ্ব-১৬, ক্রোয়েশিয়া অনূর্ধ্ব-১৭, ক্রোয়েশিয়া অনূর্ধ্ব-১৮, ক্রোয়েশিয়া অনূর্ধ্ব-১৯ এবং ক্রোয়েশিয়া অনূর্ধ্ব-২১ দলের হয়ে খেলার মাধ্যমে ক্রোয়েশিয়ার প্রতিনিধিত্ব করেছেন। ২০১৪ সালের ১১ই মার্চ তারিখে তিনি ইতালি অনূর্ধ্ব-১৬ দলের বিরুদ্ধে ম্যাচে ক্রোয়েশিয়া অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ক্রোয়েশিয়ার বয়সভিত্তিক দলের হয়ে তিনি প্রায় ৯ বছরে ৫৬ ম্যাচে অংশগ্রহণ করে ১টি গোল করেছেন।  ২০২১ সালের ১লা সেপ্টেম্বর তারিখে, ২৩ বছর, ৭ মাস ও ১১ দিন বয়সে, বাম পায়ে ফুটবল খেলায় পারদর্শী সোসা রাশিয়ার বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ক্রোয়েশিয়ার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২১ নম্বর জার্সি পরিধান করে বাম পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি রাশিয়া ০–০ গোলের ব্যবধানে জয়লাভ করেছিল। ক্রোয়েশিয়ার হয়ে অভিষেকের বছরে সোসা সর্বমোট ৫ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ও ২১ দিন পর, ক্রোয়েশিয়ার জার্সি গায়ে প্রথম গোলটি করেছেন; ২০২২ সালের ২২শে সেপ্টেম্বর তারিখে, ডেনমার্কের বিরুদ্ধে ম্যাচের ৪৯তম মিনিটে ক্রোয়েশিয়ার হয়ে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।  পরিসংখ্যান আন্তর্জাতিক   দল  সাল  ম্যাচ  গোল ক্রোয়েশিয়া  ২০২১  ৫  ০ ২০২২  ৮  ১ ২০২৩  ৫  ০ ২০২৪  ১  ০ সর্বমোট  ১৯  ১  তথ্যসূত্র  বহিঃসংযোগ     বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ক্রোয়েশীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:এএফসি আয়াক্সের খেলোয়াড় বিষয়শ্রেণী:ক্রোয়েশিয়ার আন্তর্জাতিক যুব ফুটবলার বিষয়শ্রেণী:ক্রোয়েশিয়ার অনূর্ধ্ব-১৭ আন্তর্জাতিক ফুটবলার বিষয়শ্রেণী:ক্রোয়েশিয়ার অনূর্ধ্ব-১৯ আন্তর্জাতিক ফুটবলার বিষয়শ্রেণী:ক্রোয়েশিয়ার অনূর্ধ্ব-২১ আন্তর্জাতিক ফুটবলার বিষয়শ্রেণী:ক্রোয়েশিয়ার আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:ভিএফবি স্টুটগার্টের খেলোয়াড় বিষয়শ্রেণী:ফুটবল ফুলব্যাক বিষয়শ্রেণী:ফুটবল ক্লাব দিনামো জাগরেবের খেলোয়াড় বিষয়শ্রেণী:তোরিনো ফুটবল ক্লাবের খেলোয়াড় বিষয়শ্রেণী:ক্রোয়েশীয় প্রথম ফুটবল লিগের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:২. বুন্দেসলিগার খেলোয়াড় বিষয়শ্রেণী:এরেডিভিজির খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:জার্মানির নাগরিকীকৃত নাগরিক বিষয়শ্রেণী:ক্রোয়েশীয় প্রবাসী ফুটবলার বিষয়শ্রেণী:ইতালিতে প্রবাসী ফুটবলার বিষয়শ্রেণী:জার্মান পুরুষ ফুটবলার
এখানে নিন্মলিখিত নিবন্ধে ১৯২০-এর দশকের নির্মিত ভৌতিক চলচ্চিত্রের তালিকা দেয়া আছে:   ১৯২০-এর ভৌতিক চলচ্চিত্রের তালিকা  ১৯২১-এর ভৌতিক চলচ্চিত্রের তালিকা  ১৯২২-এর ভৌতিক চলচ্চিত্রের তালিকা  ১৯২৩-এর ভৌতিক চলচ্চিত্রের তালিকা  ১৯২৪-এর ভৌতিক চলচ্চিত্রের তালিকা  ১৯২৫-এর ভৌতিক চলচ্চিত্রের তালিকা  ১৯২৬-এর ভৌতিক চলচ্চিত্রের তালিকা  ১৯২৭-এর ভৌতিক চলচ্চিত্রের তালিকা  ১৯২৮-এর ভৌতিক চলচ্চিত্রের তালিকা  ১৯২৯-এর ভৌতিক চলচ্চিত্রের তালিকা  বিষয়শ্রেণী:১৯২০-এর দশকের ভৌতিক চলচ্চিত্র বিষয়শ্রেণী:দশক অনুযায়ী ভৌতিক চলচ্চিত্রের তালিকা বিষয়শ্রেণী:ধরন অনুযায়ী ১৯২০-এর দশকের চলচ্চিত্রের তালিকা
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত ১ম আহমেদ-এ একত্রীকরণ করা হল।  মেরাজ (আলাপ) ১১:৩৫, ২৯ মে ২০১৯ (ইউটিসি) প্রথম আহমেদ   – (অপসারণের প্রস্তাবনা দেখুনলগ দেখুন) () ১ম আহমেদ নামে আরেকটি নিবন্ধ ইতোমধ্যে রয়েছে।   ImranAvenger (আলাপ) ১৮:৫০, ২৮ মে ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
নুরেমবার্গ বিচার (ইংরেজি ভাষায়: Nuremberg Trials, জার্মান ভাষায়: Nürnberger Prozesse) ১৯৪৫-৪৬ সালে জার্মানির ন্যুর্নবের্গ বা নুরেমবার্গ শহরে অনুষ্ঠিত কিছু বিচার প্রক্রিয়ার নাম। তখন ইন্টারন্যাশনাল মিলিটারি ট্রাইব্যুনাল নাৎসি বাহিনীর নেতাদের বিরুদ্ধে যুদ্ধাপরাধের অভিযোগ গঠন করে এবং তাদের বিচার করে। তাদের বিরুদ্ধে গঠিত অভিযোগগুলো ছিল মূলত চার ধরনের: এক, শান্তির বিরুদ্ধে অপরাধ, যেমন, আন্তর্জাতিক চুক্তি লঙ্ঘন করে ধ্বংসাত্মক যুদ্ধের পরিকল্পনা, যুদ্ধের জোগাড় এবং যুদ্ধ শুরু করা; দুই, মানবতার বিরুদ্ধে অপরাধ, যেমন, মানুষকে সমূলে বিনাশ, বাসস্থান থেকে বিতারণ এবং গণহত্যা; তিন, যুদ্ধাপরাধ তথা যুদ্ধের আইনসমূহ লঙ্ঘন এবং চার, এই তিনটি অপরাধ করার সাধারণ পরিকল্পনা বা ষড়যন্ত্র করা।  ইন্টারন্যাশনাল মিলিটারি ট্রাইব্যুনাল এই বিচার করার অধিকার পেয়েছিল ১৯৪৫ সালের ৮ই আগস্ট লন্ডনে স্বাক্ষরিত একটি চুক্তির মাধ্যমে। সেদিন মার্কিন যুক্তরাষ্ট্র, যুক্তরাজ্য, সোভিয়েত ইউনিয়ন এবং ফ্রান্সের প্রাদেশিক সরকারের প্রতিনিধিরা লন্ডনে মিলিত হয়ে চুক্তিটি স্বাক্ষর করে যাতে একটি আন্তর্জাতিক সামরিক ট্রাইব্যুনাল গঠনের মাধ্যমে দ্বিতীয় বিশ্বযুদ্ধের অক্ষশক্তির কর্মকর্তাদের দ্বারা পৃথিবীর যেকোন স্থানে সংঘটিত অপরাধের বিচার করতে বলা হয়। পরবর্তীতে আরও ১৯টি দেশ চুক্তিটিকে সমর্থন করে। উপরে বর্ণীত প্রথম তিনটি অপরাধের দায়ে অভিযুক্ত যে কোন ব্যক্তিকে খুঁজে বের করা বা যেকোন সংগঠনকে এসবের অপরাধের সাথে জড়িত থাকার কারণে চরিত্রগতভাবেই অপরাধী ঘোষণার অধিকার ট্রাইব্যুনালকে দেয়া হয়েছিল। দোষীকে তার বিরুদ্ধে গঠিত অভিযোগগুলোর একটি কপি দেয়া হতো যাতে অপরাধগুলোর ব্যাখ্যা দেয়া থাকতো, অপরাধীর নিজস্ব আইনজীবী বা কাউন্সেল থাকতো এবং সাক্ষীদেরকে পুর্নর্নিরীক্ষা ও প্রশ্নের মুখোমুখি করার অধিকারও তাদের ছিল।Nürnberg trials, এনসাইক্লোপিডিয়া ব্রিটানিকা   তথ্যসূত্র   বিষয়শ্রেণী:দ্বিতীয় বিশ্বযুদ্ধ বিষয়শ্রেণী:মানবতাবিরোধী অপরাধ বিষয়শ্রেণী:যুদ্ধাপরাধ বিষয়শ্রেণী:চুক্তি অনুযায়ী প্রতিষ্ঠিত আন্তঃসরকারি সংস্থা বিষয়শ্রেণী:নুরেমবার্গ‌ বিচার
নিউ জেনারেল ক্যাটালগ অব নেবুলি এন্ড ক্লাস্টারস অব স্টারস  (সংক্ষেপে এনজিসি ) হচ্ছে  গভীর-মহাআকাশের বস্তুসামগ্রীর একটি ক্যাটালগ যা জন লুই এমিল ড্রায়ারের দ্বারা ১৮৮৮ সালে সংকলিত। এটি উইলিয়াম এবং ক্যারোলিন হার্শেল, এবং জন হার্শেলেরজেনারেল ক্যাটালগ অব নেবুলি এন্ড ক্লাস্টারস অব স্টারস  কে প্রসারিত করেছে। এনজিসিতে ৭,৮৪০ টি বস্তু রয়েছে, এটি এনজিসি বস্তু নামে পরিচিত। এটি ছায়াপথ, তারকা ক্লাস্টার, নিঃসরণ নীহারিকা এবং শোষণ নীহারিকা সহ অনেক ধরনের গভীর স্পেস অবজেক্টগুলিকে অন্তর্ভুক্ত করে। ড্রায়ারও ১৮৯৫ এবং ১৯০৮ সালে ইনডেক্স ক্যাটালগ  নামে এনজিসির দুটি পরিপূরক প্রকাশ করেছিলেন যা আরও ৫,৩৮৬ টি জ্যোতির্বিদ্যা সংক্রান্ত বস্তু বর্ণনা করে।  দক্ষিণ গোলার্ধের আকাশের বস্তুগুলি কিছুটা কম পুঙ্খানুপুঙ্খভাবে ক্যাটালগ করা হলেও অনেকগুলি জন হার্শেল বা জেমস ডানলপ দ্বারা পর্যবেক্ষণ করা হয়েছিল। এনজিসির অনেক ত্রুটি ছিল, তবে ১৯৭৩ সালে জ্যাক ডব্লিউ. সুলান্টিক এবং উইলিয়াম জি. টিফ্টের দ্বারা সংশোধিত নিউ জেনারেল ক্যাটালগ (আরএনজিসি) এবং ১৯৮৮ সালে রজার ডব্লিউ. সিনট  এর এনজিসি২০০০.০ এর আংশিক প্রচেষ্টার পরে ১৯৯৩ সালে এনজিসি / আইসি নামক এক প্রকল্পের মাধ্যমে এগুলি অপসারণের চেষ্টা শুরু হয়েছিল ।  ২০০৯ সালে ওল্ফগ্যাং স্টেইনিক সংশোধিত নতুন সাধারণ ক্যাটালগ এবংইনডেক্স ক্যাটালগ (আরএনজিসি / আইসি) সংকলন করেছিলেন।   আরও দেখুন    মেসিয়ার বস্তু   নীহারিকা এবং তারকাদের ক্লাস্টারগুলির ক্যাটালগ   জ্যোতির্বিদ্যা সংক্রান্ত ক্যাটালগ   জ্যোতির্বিদ্যা সংক্রান্ত ক্যাটালগগুলির তালিকা   এনজিসি বস্তুর তালিকা   তথ্যসূত্র    বহিঃসংযোগ   বিষয়শ্রেণী:এনজিসি বস্তু
thumb গুলাম মোহাম্মদ সাদিক (১৯১২– ১৯৭১) ছিলেন ১৯৬৪ সালে থেকে ১৯৬৫ সাল পর্যন্ত জম্মু ও কাশ্মীরের প্রধানমন্ত্রী হিসেবে দায়িত্ব পালন করেছিলেন, যেখানে তার পদবীর নাম বদলে মুখ্যমন্ত্রী রাখা হয়েছিল । তিনি ১৯৭১ সালে মৃত্যুর আগ পর্যন্ত মুখ্যমন্ত্রী হিসাবে দায়িত্বরত ছিলেন।   শিক্ষা এবং কর্মজীবন  তিনি লাহোরের ইসলামিয়া কলেজ এবং আলিগড় মুসলিম বিশ্ববিদ্যালয় থেকে স্নাতক ছিলেন। তিনি ১৯৪৭ থেকে ১৯৫৩ সাল পর্যন্ত শেখ আব্দুল্লাহর প্রথম মন্ত্রিসভায় দায়িত্ব পালন করেন। এবং ১৯৫৭ থেকে ১৯৬১ সাল পর্যন্ত ন্যাশনাল কনফারেন্স পার্টির নেতা ছিলেন, যার পরে তিনি ভারতীয় জাতীয় কংগ্রেসে যোগ দেন। তিনি ১৯৬৪ সালে জম্মু ও কাশ্মীরের প্রধানমন্ত্রী নির্বাচিত হন। তিনি ১৯৬৫ সালে রাজ্যের প্রথম মুখ্যমন্ত্রী হন, যখন তৎকালীন কংগ্রেস সরকার জম্মু ও কাশ্মীরের সংবিধান (জম্মু ও কাশ্মীর সংশোধনী আইনের ষষ্ঠ সংবিধান, ১৯৬৫) সংশোধন করে এবং প্রধানমন্ত্রীর পদটি মুখ্যমন্ত্রী দ্বারা প্রতিস্থাপিত হয়।.  ১৯৭১ সালের ১২ ই ডিসেম্বর হৃদরোগে আক্রান্ত হয়ে তিনি অফিসে মারা যান।  তথ্যসূত্র  বহিঃসংযোগ      বিষয়শ্রেণী:১৯১২-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ বিষয়শ্রেণী:জম্মু ও কাশ্মীরের মুখ্যমন্ত্রী বিষয়শ্রেণী:ভারতীয় জাতীয় কংগ্রেসের মুখ্যমন্ত্রী বিষয়শ্রেণী:জম্মু ও কাশ্মীরের ভারতীয় জাতীয় কংগ্রেসের রাজনীতিবিদ বিষয়শ্রেণী:জম্মু ও কাশ্মীর বিধানসভার সদস্য ১৯৬২-১৯৬৭ বিষয়শ্রেণী:জম্মু ও কাশ্মীর বিধানসভার সদস্য ১৯৬৭-১৯৭২ বিষয়শ্রেণী:পাবলিক অ্যাফেয়ার্সে পদ্মবিভূষণ প্রাপক বিষয়শ্রেণী:কাশ্মীরি রাজনীতিবিদ বিষয়শ্রেণী:জম্মু ও কাশ্মীরের গণপরিষদের সদস্য
ক্লেয়ার কিলরয় (; জন্ম: ১৯৭৩) একজন আইরিশ লেখিকা। তিনি আয়ারল্যান্ডের ডাবলিনে জন্মগ্রহণ করেন ও বেড়ে ওঠেন। তার প্রথম উপন্যাস অল সামার আইরিশ সাহিত্যে রুনি পুরস্কার অর্জন করেন। তার টেন্ডারওয়্যার বইটি ২০০৭ সালে হিউজ অ্যান্ড হিউজ বর্ষসেরা আইরিশ উপন্যাস এবং কেরি গ্রুপ আইরিশ ফিকশন পুরস্কারের ক্ষুদ্রতালিকায় ছিল।  প্রারম্ভিক জীবন ও শিক্ষা কিলরয় ১৯৭৩ সালে ডাবলিন শহরে জন্মগ্রহণ করেন এবং শহরের উত্তরের জেলে গ্রাম হাউথে বেড়ে ওঠেন। তিনি স্থানীয় প্রাথমিক বিদ্যালয়ে পড়াশোনা করেন। ৭ বা ৮ বছর বয়সে রচিত তার প্রথম গল্পটি একটি ভূতের গল্প যা একটি বাচ্চাকে নিয়ে আবর্তিত যে একটি ভৌতিক বাড়িতে প্রবেশের সিদ্ধান্ত নেয়। বাড়িটিতে প্রবেশের পর চেইন ও সাদা চাদর পরিহিত একটি অবয়ব তাকে তারা করে। কিলরয় তার মাকে গল্পটি পড়তে দিলে তিনি পাগলের মত হাসতে শুরু করেন; কিলরয় পরে আবিষ্কার করে তিনি চাদর বানানে "ee" (Sheet) এর স্থলে "i" লিখেছিলেন, যার কারণে তার মা এমনভাবে হেসেছিলেন।  কিলরয় ট্রিনিটি কলেজ ডাবলিনে ইংরেজি সাহিত্যে পড়াশোনা করেন। তিনি এরপর বিবিসির টেলিভিশন নাট্যক ব্যালিকিসেইনের সহকারী সম্পাদক হিসেবে কাজ করেন এবং একই সময়ে তিনি তার উপন্যাস অল সামার-এর প্রথম পাণ্ডুলিপি লেখার কাজ শেষ করেন। ২০০০ সালে তিনি ট্রিনিটি কলেজ ফিরে আসেন এবং সৃজনশীল লেখনীতে এম.ফিল করেন।  সাহিত্যজীবন কিলরয়ের প্রথম উপন্যাস অল সামার ২০০৩ সালের মে মাসে ফেবার অ্যান্ড ফেবার থেকে প্রকাশিত হয়। ২০০৪ সালে উপন্যাসটি আইরিশ সাহিত্যে রুনি পুরস্কার অর্জন করে। ২০০৬ সালে কিলরয়ের দ্বিতীয় উপন্যাস টেন্ডারওয়্যার প্রকাশিত হয়। বইটি ২০০৭ সালে হিউজ অ্যান্ড হিউজ বর্ষসেরা আইরিশ উপন্যাস ও কেরি গ্রুপ আইরিশ ফিকশন পুরস্কারের ক্ষুদ্রতালিকায় ছিল। কার্কাস রিভিউস লিখে, "উপন্যাসটির খুঁত এর আকর্ষণীয় সৌন্দর্যের সাথে আপস করে না।"  কিলরয়ের তৃতীয় উপন্যাস অল নেমস হ্যাভ বিন চেঞ্জড ২০০৯ সালে প্রকাশিত হয়। তার শিক্ষা প্রতিষ্ঠান ট্রিনিটি কলেজের পটভূমিতে রচিত উপন্যাসটি পাঁচজন সৃজনশীল লেখনীর শিক্ষার্থী ও তাদের বিখ্যাত শিক্ষকের সাথে তাদের করাল সম্পর্ক নিয়ে আবর্তিত। দি ইন্ডিপেন্ডেন্ট লিখে, "এই অসাধারণ উপন্যাসের মাধ্যমে দেখা যায় কিলরয় সাহিত্যের আকাশে দক্ষ হয়ে ওঠেছেন।" তার চতুর্থ উপন্যাস দ্য ডেভল আই নো ২০১২ সালে প্রকাশিত হয়। দ্য নিউ ইয়র্ক টাইমস, দ্য বস্টন গ্লোব ও দি ইন্ডিপেন্ডেন্ট বইটির প্রশংসা করে।  দ্য ডেভল আই নো-এর দীর্ঘ বিরতির পর ২০২৩ সালে তার পঞ্চম উপন্যাস সোলজার সেইলর প্রকাশিত হয়। দি অবজারভার বইটিকে "একটি আশ্চর্যজনক উচ্চ পর্যায়ের কাজ" বলে আখ্যায়িত করে।  প্রভাবিত কিলরয় জন ব্যানভিল ও ভ্লাদিমির নাবোকভ এই দুজন লেখককে তার অনুপ্রেরণা বলে উল্লেখ করেন। ১৬ বছর বয়সে ললিতা উপন্যাস পড়ার পর তিনি নাবোকভের মত বাক্য লিখতে অনুপ্রাণিত হন। তিনি মার্টিন এমিস, অ্যান্ড্রু ওহাগান ও মাইকেল ফ্রেইনকে তার প্রিয় লেখক বলে উল্লেখ করেন, এবং তার প্রিয় আইরিশ উপন্যাস হল জন ব্যানভিলের অ্যাথিনা।  সাহিত্যকর্মের তালিকা উপন্যাস  অল সামার (২০০৩; ফেবার অ্যান্ড ফেবার)  টেন্ডারওয়্যার (২০০৬; ফেবার অ্যান্ড ফেবার)  অল নেমস হ্যাভ বিন চেঞ্জড (২০০৯)  দ্য ডেভল আই নো (২০১২; ফেবার অ্যান্ড ফেবার)  সোলজার সেইলর (২০২৩; ফেবার অ্যান্ড ফেবার)  প্রবন্ধ  এফ ফর ফোন  তথ্যসূত্র  বিষয়শ্রেণী:১৯৭৩-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর আয়ারল্যান্ডীয় ঔপন্যাসিক বিষয়শ্রেণী:২১শ শতাব্দীর আয়ারল্যান্ডীয় লেখিকা বিষয়শ্রেণী:আয়ারল্যান্ডীয় নারী ঔপন্যাসিক বিষয়শ্রেণী:ডাবলিনের লেখিকা বিষয়শ্রেণী:হাউথের ব্যক্তি
ফেরজানি সাসি (জন্ম: ১৮ মার্চ ১৯৯২) হলেন তিউনিসিয়ার একজন পেশাদার ফুটবলার, যিনি সৌদি পেশাদার লিগ ক্লাব আল নাসর এবং তিউনিসিয়া জাতীয় দলের হয়ে একজন মধ্যমাঠের খেলোয়াড় হিসেবে খেলেন।  আন্তর্জাতিক ক্যারিয়ার ২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।  সম্মাননা  তিউনিসিয়ান লিগ প্রোফেশনেলে ১ (১): ২০১৩  তথ্যসূত্র  বহিঃসংযোগ    বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:তিউনিসীয় ফুটবলার বিষয়শ্রেণী:তিউনিসিয়ার আন্তর্জাতিক ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:২০১৫ আফ্রিকা কাপ অব নেশন্সের খেলোয়াড় বিষয়শ্রেণী:২০১৭ আফ্রিকা কাপ অব নেশন্সের খেলোয়াড় বিষয়শ্রেণী:ফুটবল ক্লাব মেসের খেলোয়াড় বিষয়শ্রেণী:Tunisian expatriates in Saudi Arabia বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:Al-Nassr FC players বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:২০১৯ আফ্রিকা কাপ অব নেশন্সের খেলোয়াড় বিষয়শ্রেণী:আল দুহাইল স্পোর্টস ক্লাবের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:আল নাসর ফুটবল ক্লাবের খেলোয়াড় বিষয়শ্রেণী:মিশরীয় প্রিমিয়ার লিগের খেলোয়াড় বিষয়শ্রেণী:কাতার স্টার্স লিগের খেলোয়াড় বিষয়শ্রেণী:ফ্রান্সে প্রবাসী ফুটবলার বিষয়শ্রেণী:মিশরে প্রবাসী ফুটবলার বিষয়শ্রেণী:লিগ ২-এর খেলোয়াড় বিষয়শ্রেণী:জামালেক স্পোর্টিং ক্লাবের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়